Valsacor a cesnak, čaj z hlohu
Dobrý deň môžem užívať cesnak keď užívam Valsacor 80 mg na vysoký tlak? A k tomu môžem užívať aj čaj z Hlohu ?
Dobrý deň,
ďakujeme za Vašu otázku.
Medzi liekom Valacor a extraktom z cesnaku, resp. čajom z hlohu neboli pozorované klinicky významné interakcie, preto sa ich súčasné podávanie nevylučuje. Môže sa zosilniť antihypertenzívny účinok Valsacoru, čo však môže byť v niektorých prípadoch žiadúce. Preto sa počas súbežného užívania odporúča priebežne monitorovať hodnoty krvného tlaku. Pokiaľ nemáte počas liečby Vlasacorom dostatočne kontrolovaný krvný tlak, je potrebné danú skutočnosť predovšetkým konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová